Senaatin oikeusosaston päätös sapatin rikkomisesta (SOO 1916 I 527)
4 heinäkuuta 1916,   SOO 1916 I 527

527. Kaupunginviskaali J. E. Lindqvistin valitus sapatin rikkomista kosk. jutussa. Lindqvistin syytteestä tuomitsi Porin RO päät. 8/7 1913 Kauppias A. R. W:n, Veljekset W. nimisen toiminimen johtajana, ja Työnjohtaja J. A. M:n, jotka olivat sapatin aikana toimittaneet lastaustyötä eräässä laivassa, RL 41 luv. 6 §:n ja 5 luv. 1 §:n nojalla, maksamaan sakkoa W:n 20 mk. ja M:n 10 mk. Turun HO hylkäsi päät. 16/3 1916 syytteen, koskei W:n ja M:n sen kautta että he sapatin aikana olivat lastauttaneet p.a. laivaa voitu katsoa tehneen sellaista työtä, joka sapattina oli kielletty. OO: Koskeivät W. ja M. olleet näyttäneet, ettei puheeksi tullutta lastaustyötä olisi sopinut jättää tuonnemmaksi, vahvisti Sen. RO:n päät. – (Koska p.a. lastaustyö oli sellaista, jonka sopi jättää tuonnemmaksi, ja kun sitä ei myöskään oltu tehty omaksi tai toisen hätätarpeeksi, vahvisti 1 jäsen RO:n päät. 1 jäsen vahvisti HO:n päät.)

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 208–209.

Huomautukset

 Asianosaisten sukunimestä on tallennettu vain alkukirjain. Lähteessä sukunimet ovat kokonaisina.

Lyhenteet
 HO = hovioikeus
 kosk. = koskevassa
 luv. = luvun
 mk. = markkaa
 OO = (senaatin) oikeusosasto
 p.a. = puheenalaista, puheenalainen
 päät. = päätöksessään, päätöksen
 RL = rikoslain
 RO = raastuvanoikeus
 Sen. = senaatti
 SOO = senaatin oikeusosasto

Senaatin oikeusosaston ratkaisut